Tytti Junna

Tytti Junna (s. 9. toukokuuta 1991 Helsinki) on suomalainen radiojuontaja ja näyttelijä. Hän on opiskellut teatteria Lahden Kansanopistossa 2013–2014 ja radiotoimittajaksi Laajasalon opistossa 2018–2019. 

Junna juonsi vuonna 2019 Radio Suomipopilla iltaisin Pop Top 10 -ohjelmaa. Arkiaamuisin hän juontaa Radio Rockilla Harri Moision ja Kim Sainion kanssa Korporaatiota. Junnalla on Moision ja Sainion kanssa myös yhteinen YouTube -kanava Fiilikset Nollissa. 

Junna on ollut Improryhmä Kolinan näyttelijä vuodesta 2014, ja hän on näytellyt myös suomalaisissa televisiosarjoissa ja elokuvissa.

Vuosina 2010–2012 Junna asui Barcelonassa. Tällä hetkellä hän asuu Espoossa.

Suomalaiset radiotoimittajat
Suomalaiset näyttelijät
Suomalaiset juontajat
Vuonna 1991 syntyneet
Elävät henkilöt